stanford-oval/wikipedia huggingface dataset:
סובסידיאריות
לקריאה נוספת

P.S.R.F Mathijsen, Guide to European Union Law, 10th ed. (London:Thompson Reuters Limited,2010),19,26,28
נלי מונין, משפט האיחוד האירופי אחרי אמנת ליסבון, המכללה האקדמית צפת, 2012, עמ' 62
חוה שחור-לנדאו, הרהורים על עיקרון הסובסידיאריות באיחוד האירופי, מחקרי משפט יג(2), תשנז, עמ' 301–328.
הערות שוליים

↑  סעיף 5(3) TEU
↑  אריה רייך, משפט האיחוד האירופי: עקרונות ומוסדות, רובי סייבל (עורך), משפט בינלאומי 159, 165-166 (מהדורה שנייה) (המכון למחקרי חקיקה ולמשפט משווה, האוניברסיטה העברית, ירושלים, רובי סייבל ויעל רונן עורכים, 2010)
↑  ראו סעיף 80 ב-Encyclical Quadragesimo משנת 1930 של האפיפיור פיוס ה-11, העוסק במשנה החברתית של הכנסייה.
1 2  Ralph H. Folsom, European Union Law in a nut shell, 7th ed. (San Diego:West, 2011) 53
↑  TC Hartley, The Foundations Of European Union Law, 7th ed. (New York: Oxford University Press, 2010),122
↑  TC Hartley, The Foundations Of European Union Law, 7th ed. (New York:Oxford University Press, 2010),123
↑  TC Hartley, The Foundations Of European Union Law, 7th ed. (New York :Oxford University Press, 2010),121
1 2  הפרוטוקול השני לאמנת ליסבון
↑  TC Hartley, The Foundations Of European Union Law, 7th ed. (New York:Oxford University Press, 2010),123-124
↑  סעיף 294 ל-TFEU
↑  סעיף 263 ל-TFEU
↑  TC Hartley, The Foundations Of European Union Law, 7th ed. (New York:Oxford University Press, 2010),126
↑  Germany v. European Parliament and Council, Case C-376/98, [2000] ECR I-8419
↑  Case C-233/94 Germany v. Parliament and Council, Judgment of 13 May 1997.
↑  (Directive 94/19/EC of the European Parliament and of the Council of 30 May 1994 on deposit-guarantee schemes, (OJ 1994 L 135, p. 5
↑  Arie Reich, "Bilateralism v. Multilateralism in International Economic Law: Applying the Principle of Subsidiarity", 60 University of Toronto Law Journal  263-287 2010
↑  ראו הסכם הסובסידיות של ארגון הסחר העולמי – Agreement on Subsidies and Countervailing Measures, הסכם רב-לאומי המהווה חלק מחייב מהסכמי ארגון הסחר העולמי.
↑  ראו אמנת ה-OECD על המלחמה בשוחד בעסקאות בין-לאומית משנת 1997, וכן אמנת האו"ם נגד השחיתות משנת 2003.
↑  ראו המלצות כוח המשימה הבין-לאומי בענייני פיננסיים (FATF) שליד ארגון ה-OECD – המלצות הפועלות כהסכם בין-לאומי לכל דבר.)
| --- | --- |
בקרת זהויות :  NLI: 987007541572005171  GND: 4116655-3  HDS: 048198  LCCN: sh87001440  NKC: ph166558
סלים שופי

| --- | --- |
אין תמונה חופשית
 לידה:  1931 מג'דל שמס 
 פטירה:  יוני 2012 (בגיל 81 בערך) מג'דל שמס 
 מדינה:  ישראל
 דת:  דרוזית
 ראש מועצת מג'דל שמס
 
סלים שופי (1931– יוני 2012) היה דרוזי-ישראלי שכיהן כראש מועצת מג'דל שמס ושירת כלוחם בסיירת מטכ"ל.
קורות חיים

שופי נולד במג'דל שמס שבסוריה. בגיל 16 עזב את כפרו, לאחר שהצבא הסורי גילה שהוא מבריח משפחות יהודיות לארץ ישראל בחשאי דרך השטח, עבר לשטחי היישוב היהודי ולמדינת ישראל שבדרך והתגורר בדלית אל-כרמל. הוא התגייס לארגון ההגנה ולאחר מכן לצה"ל ופעל ביחידת המסתערבים. בין פעולותיו היה סיוע ליהודי סוריה לעלות לישראל. כמו כן נטל חלק בפעולות סיירת הצנחנים לתחזוקה של מתקני ציתות בסוריה. כשאברהם ארנן הקים את סיירת מטכ"ל ב-1957, אז במסגרת יחידה 154, הוא צירף את שופי לשורותיה. שופי נטל חלק במבצעים מיוחדים רבים, באחד מהם סייע לחלץ את צוותו של בנימין נתניהו שנקלע לסופת שלגים באזור החרמון. השתחרר מצה"ל בדרגת רב-סרן.
לאחר מלחמת ששת הימים חזר למג'דל שמס, והקים מסעדה ליד בריכת רם. ב-1993 מונה על ידי שר הפנים לראש המועצה וכיהן בתפקיד עד 2004.
שופי היה נשוי לג'מילה, אותה הכיר במהלך פעילותו החשאית בעת ששהה בחאצביא שבלבנון והביאה לישראל ב-1958.
שופי נקבר תחילה במג'דל שמס וקברו הועבר על ידי בנו בסמוך למסעדה שניהל ליד לברכת רם.
במקום קבורתו ניטעו 13 עצים שנטע בעצמו שנים לפני זה עם גרעין הלוחמים שהקימו את סיירת מטכ"ל.
על שמו של שופי הקימה הקרן לידידות תוכנית מלגות לצעירי העדה הדרוזית בישראל, אשר סיימו שירות צבאי או שירות אזרחי או לאומי והתקבלו ללימודים למוסד אקדמי מוכר בארץ.
הערות שוליים

↑  אתר קרן הידידות
סדר הפרשיות בתפילין

התפילין הן תשמיש קדושה יהודי העשוי מעור ומכיל קלף עליו רשומות ארבע פרשיות מהתורה, ומשמש לקיומה של מצוות הנחת תפילין. בעניין סדר הפרשיות בתפילין קיימות ארבע שיטות מרכזיות בהלכה; בטרמינולוגיה ההלכתית השיטות השונות זכו לכינויים: שיטת רש"י; שיטת רבנו תם; שיטת הראב"ד; ושיטת השימושא רבא (חיבור בהלכות תפילין המיוחס לתלמיד של אחד הגאונים). הסדר הנפוץ הוא כשיטת רש"י.
איור תפילין של ראש לפי שיטת רש"י
המחלוקת בראשונים > דעת רש"י

על פי שיטת רש"י יש לסדר את הפרשיות בסדר זה: "קדש", "והיה כי יביאך", "שמע", "והיה אם שמוע", כשבתפילין של ראש מתחילים מצד ימין של מי שמסתכל על ראשו של בעל התפילין (שמאל המניח). כך גם סברו הרמב"ם, הרשב"א, והרא"ש, וגם "הרבה גאונים" סברו ככה וכך היה נהוג בארצות המזרח בימי הרמב"ם.
המחלוקת בראשונים > דעת השימושא רבא

לשיטת השימושא רבא, בתפילין של ראש, הסדר הוא כשל רש"י אלא שמתחילים מצד ימין של מי שמניח את התפילין, אולם יש המבארים את דבריו באופן שאין מחלוקת בינו ובין שיטת רש"י. כמו כן תפילין שימושא רבא גדולות יותר מהרגיל- "אצבעיים על אצבעיים".
המחלוקת בראשונים > דעת רבנו תם

בשיטת רבנו תם יש לסדר את הפרשיות בסדר זה: "קדש", "והיה כי יביאך" "והיה אם שמוע" ו"שמע", כשבתפילין של ראש מתחילים מצד ימין של מי שמסתכל על ראשו של בעל התפילין. בתוספות כתוב שכך סברו גם רבנו חננאל, האי גאון, וגאונים אחרים (אולם רמב"ם כתב שהאי גאון סבר כרש"י). לפי הרמב"ם כך היה דעת הרי"ף. גם בפסקי תוספות וסמ"ג טעון שלשיטה זו יש מקור קדום במזרח. הרמב"ם כתב ש"כל אנשי מערב" סברו כדעת רבינו תם, וגם הוא עצמו נהג ככה עד שהגיע לארצות המזרח והשתכנע שדעת רש"י היא הנכונה.
המחלוקת בראשונים > דעת הראב"ד

לדעת הראב"ד סדר הפרשיות בתפילין של ראש כדעת רבינו תם, אך מתחילים מצד ימין של מניח את התפילין.
שורש המחלוקת

המחלוקת בין השיטות נובעת מפירושים שונים בלשון הגמרא: ”תנו רבנן: כיצד סדרן? קדש לי והיה כי יביאך מימין, שמע והיה אם שמוע משמאל. והתניא איפכא? אמר אביי: לא קשיא, כאן מימינו של קורא, כאן מימינו של מניח.”. המילים "שמע והיה אם שמוע משמאל" יכולות להתפרש שהן מסודרות משמאל לימין (כדעת ר"ת והראב"ד) או שהן מונחות בצד שמאל של התפילין (ובזה מודים רש"י והשימושא רבה). כמו כן נחלקו האם "קדש לי והיה כי יביאך מימין" הוא מימינו של קורא (העומד מול המניח וכביכול קורא את הפרשיות שבתוך התפילין, זו דעת רש"י ור"ת) או מימינו של מניח (דעת הראב"ד).
בספר תיקוני הזוהר מובא שבירושלמי מפורש שסדר הפרשיות הוא "הויות באמצע", כלומר, כדעת רבינו תם או הראב"ד.
בחלק מספרי ההלכה מצוין שאפילו משה רבנו קיבל את מצוות התפילין בשני אופנים. כך למשל, הרב אביעד שר שלום באזילה כתב ב"אמונת חכמים" (סימן ל'): ”כשמשה רבינו קיבל מפי הגבורה סדר פרשיות התפילין, קיבל שני אופנים. אופן אחד להמון העם, ואופן נוסף ליחידי סגולה הבאים בסוד ה'.”
תפילין של רש"י ושל רבנו תם

הסדר של רש"י הוא הסדר הנפוץ ביותר, ואחריו - של רבנו תם. סדרי הפרשיות של רש"י ורבנו תם שונים בכך:
| הבדלים | שיטת רש"י | שיטת רבנו תם |
| --- | --- | --- |
| סדר מקום הפרשיות של יד | סדר מקום הפרשיות (מימין לשמאל): "קדש לי", "והיה כי יביאך", "שמע" ו"והיה אם שמוע" לפי הסדר הכתוב בתורה. | סדר מקום הפרשיות (מימין לשמאל): "קדש לי", "והיה כי יביאך", "והיה אם שמוע" ו"שמע" (חולק על שיטת רש"י ש"שמע" קודם ל"והיה אם שמוע"). |
| סדר כתיבת הפרשיות של יד | כותבים את ארבע הפרשיות: "קדש לי", "והיה כי יביאך", "שמע" ו"והיה אם שמוע" זו אחר זו כסדר כתיבתן בתורה. | כיוון שאת הפרשיות צריך לכתוב "כסדרן", אך סדר מקומן אינו "כסדרן", אי אפשר לכתבן זו אחר זו (כשיטת רש"י), אלא כותבים אותן בסדר כדלהלן: א. כותבים פרשת "קדש לי" ופרשת "והיה כי יבאך", משאירים עמוד ריק לפרשת "והיה אם שמוע", מדלגים עליו וכותבים פרשת "שמע" בסוף הקלף. ב. חוזרים לעמוד הריק וכותבים עליו את פרשת "והיה אם שמוע". |
| סדר מקום הפרשיות של ראש | סדר מקום הפרשיות בבתים (מימין לשמאל הקורא): "קדש לי"-בבית ראשון, "והיה כי יביאך"- בבית שני, "שמע" – בבית שלישי, "והיה אם שמוע"- בבית רביעי. | סדר מקום הפרשיות בבתים (מימין לשמאל הקורא): "קדש לי"- בבית ראשון, "והיה כי יביאך"- בבית השני, "והיה אם שמוע"- בבית השלישי, "שמע"- בבית רביעי. |
| מקום יציאת שיער עגל | פרשת "והיה אם שמוע", נמצאת בבית הרביעי מימין, ולכן את קצות שיער העגל משחילים בחור שבין הבית הרביעי לבית השלישי. | פרשת "והיה אם שמוע" נמצאת בבית השלישי מימין, ולכן את קצות שיער העגל משחילים בחור שבין הבית השלישי לבית השני. לפי שיער העגל הנראה בתפילה של ראש מבחוץ ניתן להבחין בין תפילין של רש"י לתפילין של רבנו תם. |
בשולחן ערוך נפסק שיש להניח תפילין של רש"י כיון שכך הוא מנהג העולם, אולם ירא שמים צריך להניח גם תפילין של רבנו תם מחמת הספק. כיום, רוב החסידים מניחים תפילין דרבנו תם בנוסף לתפילין דרש"י לאחר החתונה, אם כי בחסידויות חב"ד, ברסלב וקומרנא מקובל להניח תפילין של רבנו תם מיד עם הבר מצווה.
הערות שוליים

1 2  תפילין דרבנו תם
1 2 3  שו"ת הרמב"ם רפט
↑  תוספות, מסכת מנחות, דף ל"ד, עמוד ב'
↑  פסקי תוספות, מנחות צב "בנהרדעא ובירושלם מצאו ב' זוגים אחת כרש"י ואחת כר"ת"
↑  ספר מצוות גדול, עשין כב: "אבל רב שרירא גאון ובנו רב האי גאון ורבינו יעקב [כתוס׳ שם וכן הוא בהלכות קטנות דלעיל] מפרשים דבית שלישי והיה אם שמוע בית רביעי שמע וסימנך הוויות להדדי"
↑  להרחבה ראו: הערך "תפילין דרבנו תם", באתר המכלול
↑  השגות הראב"ד, ספר אהבה, הלכות תפילין ומזוזה וספר תורה, פרק ג', הלכה ה'
↑  תלמוד בבלי, מסכת מנחות, דף ל"ד, עמוד ב'
↑  תיקוני הזוהר, דף ט', עמוד א'
↑  הרב חיים יוסף דוד אזולאי, שם הגדולים, מערכת ספרים, ערך ירושלמי
| תפילין |
| --- | --- | --- |
| סוגי התפילין | תפילין של רש"י • תפילין של רבנו תם • תפילין דשימושא רבא |  |
| הנחת תפילין | תפילין של ראש • תפילין של יד • ברכת לשמור חוקיו |  |
| הפרשיות | קדש לי כל בכור • והיה כי יביאך • שמע ישראל • והיה אם שמוע |  |
| חלקי התפילין | קשר של תפילין • ארבע פרשיות (תפילין) • בית התפילין • רצועות התפילין |  |
| שונות | חינוך קטן לתפילין • כתיבת ספרי תורה, תפילין ומזוזות • מבצע תפילין • חבש פאר • בדיקת תפילין |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
איור תפילין של ראש של שימושא רבא
איור סדר פרשיות התפילין לפי ר"ת
איור סדר הפרשיות לשיטת הראב"ד
משחק תומך

משחק תומך (באנגלית: Carrier Game) הוא מושג בתורת המשחקים בתחום המשחקים השיתופיים. משחק תומך הוא משחק פשוט ומונוטוני שמוגדר על ידי קואליציה מסוימת. כל משחק עם אותה קבוצת שחקנים יכול להיות מתואר על ידי צירוף ליניארי יחיד של כל המשחקים התומכים. למשחקים תומכים יש חשיבות באפיון של ערך שפלי של משחק כלשהו.
סימונים והגדרות בסיסיות במשחקים שיתופיים

נגדיר:
1.  \,N=\{1,2,\dots ,n\} - קבוצה לא ריקה וסופית של השחקנים.
2.  \,S\subseteq \,N=\{1,2,\dots ,n\} - תת-קבוצה של שחקנים תקרא קואליציה.
3.  \,v:2^{N}\rightarrow \mathbb {R}  - פונקציית תשלום. פונקציה המשייכת לכל קואליציה מספר ממשי כלשהו, כאשר  \,v(\emptyset )=0.
ייצוג מרחב המשחקים כמרחב ליניארי

בהינתן הקבוצה  \,N=\{1,2,\dots ,n\}, כל משחק  \left(N,v\right) נקבע ביחידות על ידי הערכים  v\left(S\right) לכל קואליציה  \emptyset \neq \,S\subseteq \,N. דהיינו, ניתן להתייחס למשחק כעל וקטור במרחב  \mathbb {R} ^{2^{n}-1}.
כעת, ניתן להגדיר "חיבור" בין משחקים (עם אותה קבוצת שחקנים  \,N=\{1,2,\dots ,n\} ) ו"כפל משחק בסקלר" על ידי חיבור הווקטורים הללו והכפלתם בסקלר כפי שעושים במרחב  \mathbb {R} ^{2^{n}-1} ומכאן המסקנה שאפשר להתאים את קבוצת כל המשחקים (עם אותם השחקנים) עם המרחב הליניארי  \mathbb {R} ^{2^{n}-1}.
נשאלת השאלה: "מה יכול להיות בסיס לכל אותם משחקים?".
בהינתן בסיס כזה נוכל לייצג כל משחק על ידי קומבינציה ליניארית של איברי הבסיס. ייצוג שכזה יכול להיות מאוד נוח כאשר דנים בפונקציה כלשהי הפועלת על קבוצת המשחקים. בהינתן פונקציה שכזאת בעלת תכונת קוואריאנטיות תחת שקילות אסטרטגית ואדיטיביות, יהיה מספיק לנתח את פעולת הפונקציה וערכיה על איברי הבסיס בלבד.
הגדרה > משחק תומך

תהי  \emptyset \neq T\subseteq N קואליציה. המשחק התומך על  \,T הוא המשחק הפשוט והמונוטוני  \left(N;u_{T}\right) כאשר:
u_{T}(S)=\left\{{\begin{array}{ll}1&\ \ \ \ \forall S:T\subseteq S\\0&\ \ \ \ else\end{array}}\right.
יש בסה"כ  2^{\left|N\right|}-1 משחקים תומכים המהווים בסיס למרחב כל המשחקים.
הגדרה > משחק  \alpha  תומך

תהי  \emptyset \neq T\subseteq N קואליציה ו-  \alpha \in \mathbb {R} . משחק יקרא  \alpha  - תומך ויסומן  \left(N;u_{T,\alpha }\right) כאשר:
u_{T,\alpha }(S)=\left\{{\begin{array}{ll}\alpha &\ \ \ \ \forall S:T\subseteq S\\0&\ \ \ \ else\end{array}}\right.
אזי, כל משחק יכול להיכתב כסכום של משחקים מהצורה הזאת. דוגמה לפונקציה בעלת התכונות שהוזכרו לעיל אשר ניתן לנתח בעזרת בחינת פעולותיה על בסיס מרחב המשחקים היא ערך שפלי.
פריסת מרחב המשחקים בעזרת משחקים תומכים

משפט: כל משחק בצורה קואליציונית  \left(N,v\right) ניתן להביע כצירוף ליניארי של משחקים  \left(N;u_{T}\right) . 
כלומר, לכל משחק  \left(N,v\right) קיימים קבועים  \left(\alpha _{T}\right)_{\emptyset \neq T\subseteq N} כך ש-
v(S)=\sum _{\left\{\emptyset \neq T\subseteq N\right\}}u_{T}(S)\alpha _{T}=\sum _{\left\{\emptyset \neq T\subseteq N\right\}}u_{T,\alpha }(S)\ \ \ \ \ \forall S\subseteq N
פריסת מרחב המשחקים בעזרת משחקים תומכים > הוכחת המשפט

כאמור ישנן  \,2^{n}-1 קואליציות  \emptyset \neq T\subseteq N ולכן ישנם  \,2^{n}-1 משחקים תומכים  \left(N;u_{T}\right) . כאמור כל משחק שכזה מייצג וקטור במרחב  \mathbb {R} ^{2^{n}-1} וכל שנותר להראות הוא כי וקטורים אלו הם בלתי תלויים ליניארית (בת"ל).
נניח בשלילה כי וקטורים אלו תלויים ליניארית ולכן קיימים קבועים  \left(\alpha _{T}\right)_{\emptyset \neq T\subseteq N} כך שלא כולם שווים לאפס ו- 
 0=\sum _{\left\{\emptyset \neq T\subseteq N\right\}}u_{T}(S)\alpha _{T}\ \ \ \ \forall S\subseteq N (נסמן זאת ב-[1]) ונוכל להסתכל בהתאמה על המשחקים  \left(N;u_{T,\alpha }\right), משמע -  0=\sum _{\left\{\emptyset \neq T\subseteq N\right\}}u_{T,\alpha }(S)\ \ \ \ \forall S\subseteq N .
נסתכל על הקבוצה הבאה  \,A=\{\emptyset \neq T\subseteq N:\left(\alpha _{T}\right)\neq 0\} ונבחר קואליציה אחת כך ש- 
 |T|=min\{|T|:T\in A\} ונסמנה ב-  \,T_{*}. כעת נוכל להסיק שתי מסקנות:
\alpha _{T_{*}}\neq 0 .
\forall T\subsetneq T_{*}\ \ \ \ \alpha _{T}=0 .
נציב  \,S=T_{*} ב-[1] ונקבל
0=\sum _{\left\{\emptyset \neq T\subseteq N\right\}}u_{T}(T_{*})\alpha _{T}=\sum _{\left\{\emptyset \neq T\subsetneq T_{*}\right\}}u_{T}(T_{*})\alpha _{T}+u_{T_{*}}(T_{*})\alpha _{T_{*}}+\sum _{\left\{\emptyset \neq T\nsubseteq T_{*}\right\}}u_{T}(T_{*})\alpha _{T}=0+u_{T_{*}}(T_{*})\alpha _{T_{*}}+0=\alpha _{T_{*}}\neq 0
ונשים לב שקיבלנו סתירה.
המעברים האחרונים בוצעו לפי:
1) הסכום הראשון  \sum _{\left\{\emptyset \neq T\subsetneq T_{*}\right\}}u_{T}(T_{*})\alpha _{T}=0 משום ש-  \forall T\subsetneq T_{*}\ \ \ \ \alpha _{T}=0 .
2) האיבר השני  u_{T_{*}}(T_{*})=1 לפי הגדרת משחק תומך לעיל.
3) הסכום השלישי  \sum _{\left\{\emptyset \neq T\nsubseteq T_{*}\right\}}u_{T}(T_{*})\alpha _{T}=0 לפי הגדרת משחק תומך לעיל.
משמע שהווקטורים בלתי תלויים ליניארית ולכן מהווים בסיס למרחב  \mathbb {R} ^{2^{n}-1} ולמרחב המשחקים בהתאם.
אפיון ערך שפלי על ידי משחקים תומכים

בהינתן משחק  \left(N,v\right), נרשום אותו כסכום של  2^{\left|N\right|}-1 משחקים  \alpha -תומכים:  v(S)=\sum _{\left\{\emptyset \neq T\subseteq N\right\}}u_{T,\alpha }(S)\ \ \ \ \ \forall S\subseteq N. אזי ניתן להראות כי:
Sh_{i}\left(N,v\right)=\sum _{\left\{T\subseteq N:i\in T\right\}}{\frac {\alpha _{T}}{\left|T\right|}}
אפיון ערך שפלי על ידי משחקים תומכים > טענה: שחקנים סימטריים ושחקני אפס במשחק תומך

במשחק  \left(N;u_{T}\right) כל השחקנים ב-  \,T הם שחקנים סימטריים וכל השחקנים שאינם ב-  \,T הם שחקני אפס.
אפיון ערך שפלי על ידי משחקים תומכים > הוכחת הטענה

יהי שחקן  \,i\notin T ותהי קואליציה  \,S\subseteq N. נחלק זאת לשני מצבים:
\,T\subseteq S .
\,T\nsubseteq S .
אם  T\subseteq S\cup \{i\}\Leftarrow T\subseteq S אז  u_{T}(S)=\,u_{T}(S\cup \{i\})=1 .
אם  T\nsubseteq S\cup \{i\}\Leftarrow T\nsubseteq S כי  \,i\notin T ולכן  u_{T}(S)=\,u_{T}(S\cup \{i\})=0 .
קיבלנו כי השחקן  \,i\notin T הוא שחקן אפס.
יהיו צמד שחקנים  \,i,\,j\in T וקואליציה  \,S\subseteq N כך ש-  \,i,\,j\notin \,S. נשים לב ש  T\nsubseteq S\cup \{i\} כי  j\in T,j\notin S\cup \{i\} ובהתאם  T\nsubseteq S\cup \{j\} כי  i\in T,i\notin S\cup \{j\} ולכן מתקיים:
\forall \,S\subseteq N:\,i,\,j\notin \,S\ \ \ \ v(S\cup \{i\})=v(S\cup \{j\})=0 והשחקנים  \,i,\,j\in T סימטריים.
אפיון ערך שפלי על ידי משחקים תומכים > טענה: מושג פתרון של משחק תומך

אם  \phi  מושג פתרון המקיים את תכונות: יעילות, שחקן אפס ו-סימטריה אזי:
\phi _{i}(N;u_{T,\alpha })=\left\{{\begin{array}{ll}{\frac {\alpha }{|T|}}&\ \ \ \ \forall i\in T\\0&\ \ \ \ \forall i\notin T\end{array}}\right.
אפיון ערך שפלי על ידי משחקים תומכים > הוכחת הטענה

לפי הטענה לעיל ידוע כי במשחק  \left(N;u_{T,\alpha }\right) כל השחקנים ב-  \,T הם שחקנים סימטריים וכל השחקנים שאינם ב-  \,T הם שחקני אפס ולכן מקיום תכונת שחקן האפס נובע ש-  \phi _{i}(N;u_{T,\alpha })=0\ \ \forall i\notin T . בנוסף ידוע כי כל השחקנים שכן ב- \,T הם סימטריים ולכן -  \phi _{i}(N;u_{T,\alpha })=\phi _{j}(N;u_{T,\alpha })\ \ \forall i,j\in T ובנוסף מהיעילות נובע ש-
\alpha =u_{T,\alpha }(N)=\sum _{\left\{i\in N\right\}}\phi _{i}(N;u_{T,\alpha })=\sum _{\left\{i\in T\right\}}\phi _{i}(N;u_{T,\alpha })+\sum _{\left\{i\notin T\right\}}\phi _{i}(N;u_{T,\alpha })=\sum _{\left\{i\in T\right\}}\phi _{i}(N;u_{T,\alpha })+0=|T|\times \phi _{i}(N;u_{T,\alpha })
\Rightarrow \phi _{i}(N;u_{T,\alpha })={\frac {\alpha }{|T|}}
וההוכחה הושלמה.
ראו גם

תורת המשחקים - מונחים
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
סמל אקוודור

| --- | --- |

 פרטים
 המחזיק בסמל:  אקוודור 
 תאריך אימוץ:  31 באוקטובר 1900 
 
סמל אקוודור הנוכחי נוצר בשנת 1900 והוא מבוסס על הסמל הישן יותר משנת 1845. הוא מורכב ממספר חלקים בעלי משמעויות שונות - במרכז הסמל שוכן המגן ועליו ציור עם סמלי המדינה, עליו יושב הקונדור פרוש הכנפיים, מאחורה ארבעה דגלי אקוודור כשביניהם עלים ובתחתית נמצא הפסקס.
המגן בצורת האליפסה שנמצא במרכז הסמל מכיל ציור עם הסמלים הלאומיים של המדינה ביניהם נהר גואייס הגדול, המתחיל מהר צ'ימבורסו ועליו שטה אוניית קיטור. ההר צ'ימבורסו הוא ההר הגבוה ביותר במדינה, ויחד עם הנהר הם באים לסמל את היופי הטבעי והעושר של אקוודור. הסירה ששטה בנהר, קרויה "גואייס" גם כן. היא נבנתה בשנת 1841 בעיר גואיקיל והייתה לאוניית הקיטור הראשונה שנבנתה בחוף המערבי של אמריקה הדרומית. לאוניה אין תורן, במקומו מופיע מטה הרמס, המסמל סחר וכלכלה.
הקונדור שיושב על המגן, פורש לרווחה את כנפיו הגדולות. הבחירה בציפור לא מקרית, באזור הרי האנדים חי קונדור האנדים, הגדול שבעופות הדורסים. והצבתו בראש הסמל באה לסמל את הכוח, העוצמה והגדולה של אקוודור.
את המגן עוטפים ארבע דגלי אקוודור. לצידם נמצאים מספר סמלים נוספים שבאים להאדיר את המדינה. בצד ימין אלה עלי דפנה המיצגים את תהילת הרפובליקה, ובצד שמאל עלי התמר המיצגים את השלום. למטה, מתחת למגן שוכב לו הפסקס ומטרתו לסמל את כבוד הרפובליקה.
סמל אריתריאה

| --- | --- |

 פרטים
 המחזיק בסמל:  אריתריאה 
 תאריך אימוץ:  24 במאי 1993 
 
סמל אריתריאה הוצג ב-24 במאי 1993, ביום הכרזת העצמאות של אריתריאה.
בסמל מופיע גמל, מוקף בזר של ענפי זית. בתחתית מופיעים שמות המדינה בשפות הרשמיות - מימין בערבית, במרכז באנגלית ובצד שמאל - בתיגרינית.
ראו גם

דגל אריתריאה
המנון אריתריאה
נפרתרי

| --- | --- |

נפרתרי נושאת תפילה, ציור המעטר את קברה
 לידה:  1290 לפנה״ס אכמים, מצרים 
 פטירה:  1255 לפנה״ס (בגיל 35 בערך) עמק המלכות, מצרים 
 מדינה:  רומא העתיקה 
 מקום קבורה:  QV66 
 בן או בת זוג:  Ramesses III-N 656 B רעמסס השני 
 
נֵפֵרְתָרי הייתה מלכה מצרית שחיה במאה ה-13 לפנה"ס. ידועה גם בשם נפרתרי מריתמות, הייתה אשתו של המלך רעמסס השני מהשושלת ה-19, ונחשבה לאשתו החשובה ביותר. משמעות השם נפרתרי היא "בת לוויה יפהפייה", ומשמעות השם מריתמות היא "אהובה של [האלה] מות". נפרתרי היא אחת המלכות המצריות הידועות ביותר, יחד עם נפרטיטי, חתשפסות וקלאופטרה.
קברה המפואר של נפרתרי, שמספרו QV66 שוכן בעמק המלכות בנקרופוליס של תבאי, והוא הגדול והמפואר מבין הקברים שנמצאו בעמק. רעמסס השני גם בנה לכבודה מקדש בצמוד למקדשו באבו סימבל.
משפחתה

מוצאה של נפרתרי אינו ידוע, רעמסס השני התחתן איתה עוד בהיותו יורש עצר לפני עלייתו לשלטון. בקברה נמצאה ידית עם כרטוש של המלך איי שמלך בסוף השושלת ה-18 באמצע המאה ה-14 לפנה"ס. ממצא זה הוביל את החוקרים להשערה שאולי מוצאה היה ממלך זה.
לנפרתרי היו לפחות ארבעה בנים ושתי בנות. בנה הבכור היה אמון-הר-חפשאפ (Amun-her-khepeshef) שהיה יורש העצר ומפקד גייסות בצבא. בנה השני היה פארהרונמפ (Pareherwenemef) ששרת בצבאו של רעמסס השני. הבן מריתום (Meryatum) היה כהן גדול לאל רע באון. בחזית מקדשה באבו סימבל מוזכר גם שמו של נסיך נוסף מרייר (Meryre), ומכאן ההשערה שגם הוא היה בנה של נפרתרי. בנוסף מופיעים בחזית המקדש שמות של שתי בנות: מריתאמן (Meritamen) והנותאווי (Henuttawy).
בניה לא ירשו את רעמסס השני, מי שירש היה מרנפתח בנה של איסתנפרת, אישה חשובה אחרת מנשותיו של רעמסס השני.
חשיבותה

חשיבותה של נפרתרי בתקופתה באה לידי ביטוי בתבליטים שבהם היא הופיעה, בפסלים לכבודה, בקברה המפואר ובמקדשה באבו סימבל.
נפרתרי מופיעה בסצנות כאשתו של רעמסס השני כאשה יחידה, בתבליט משנת מלכותו הראשונה בקברו של נבואננף (Nebwenenef), שהיה כהן גדול לאל אמון. בסצנה נפרתרי מופיעה אחר בעלה בעת שהוא ממנה בעת ביקור באבידוס את נבואננף לתפקיד הכהן הגדול. בסצנה נוספת המופיעה על גבי אסטלה משנתו הראשונה של רעמסס, מתוארת נפרתרי משקשקת בסיסטרום (רעשן) בפני האלות תאורת ונות והאל תחות.
נפרתרי מופיעה גם בסצנות חשובות בתבליטים במקדש לוקסור ובכרנך. סצנה במקדש לוקסור מראה את נפרתרי מובילה את קבוצת הילדים המלכותיים. בסצנה אחרת רואים את נפרתרי בפסטיבל לאל אמון-מין, נפרתרי ורעמסס מפקחים על הקמת המקדש. בתבליט נמצאה גם כתובת של דברי נפרתרי במהלך הטקס: ”הבן האהוב שלך, מושל שתי הארצות, רעמסס, בא לראותך בהופעתך היפה. הוא הקים לכבודך את העמוד הבסיס שישמש מסגרת לביתך. תעניק לו חיי נצח כמלך, וניצחון על אויביו המורדים בהוד מלכותו”.
נפרתרי מופיעה כבת זוגו של רעמסס על פסלים רבים בלוקסור, כרנך ובשטח הנקרופוליס של תבאי ממערב לנילוס. היא מופיעה גם בקבוצת פסלים מדיר אל-בחרי ועל אסטלה בדיר אל-מדינה.
באתר הארכאולוגי חתושש בירתה של האימפריה החתית נמצאו לוח בשפה האכדית בכתב יתדות המכיל התכתבות בין נפרתרי ופודוהפה (Puduhepa) אשתו של המלך חתושיליש השלישי, המדבר על תקווה לשלום בין מלך מצרים למלך החתי, הלוח נמצא באנקרה במוזיאון לתרבויות אנטוליה:
המלכה הגדולה נפרתרי מארץ מצרים אומרת כך: אומרת לאחותי פודוהפה, המלכה הגדולה של ארץ החתים, אני, אחותך, בסדר, אני מאחלת לארצך כל טוב. כעת, נודע לי שאת אחותי כתבת לי ושאלת לבריאותי... כתבת לי בגלל יחסי החברות ויחסי האחווה בן אחיך, מלך מצרים, אלוהי הסערה הגדול יביא שלום, ויגרום לכך שיחסי האחווה בין המלך הגדול של מצרים ואחיו המלך הגדול של החתים ימשכו לנצח....ראי, שלחתי אליך מתנות כדי לברך אותך אחותי... לצווארך [שרשרת] מזהב טהור מורכבת מ-12 רצועות ושוקלת 88 שקל, בד פשתן צבוע לשמלה מלכותית למלך... סה"כ 12 כלי פשתן.
הכבוד הגדול ביותר שהוענק לנפרתרי היה במקדשים באבו סימבל. נפרתרי מופיעה על גבי פסל במקדש הגדול של רעמסס, בנוסף היא קיבלה מקדש משל עצמה שהוקדש לה ולאלה חתחור. בניית המקדש החלה בתחילת תקופת מלכותו של רעמסס, המקדש נחנך בשנה ה-25 למלכותו לערך, והושלם עשר שנים לאחר מכן. נפרתרי מופיעה בתבליט במקדש באבו סימבל בחגיגות ה-24 שנה לשלטונו של רעמסס. בחלק מהסצנות מופיעה ביתה מריתאמן במקומה. ייתכן וכבר הייתה חולה. לאחר תבליט זה היא נעלמה מהמקורות ויש להניח שמתה.
קבר 66 בעמק המלכות

קברה של נפרתרי בעמק המלכות הוא מהגדולים בקברים שנמצאו בעמק. הקבר נשדד בעת העתיקה. הקבר התגלה בשנת 1904 ונחפר על ידי הארכאולוג האיטלקי ארנסטו סקיאפארלי (Ernesto Schiaparelli). קירות הקבר כפי שנמצאו עוטרו בציורים שנמצאו במצב שימור מעולה. העיטורים כוללים מספר קטעים מספר המתים. על דלת חדר הקבורה נמצאו טקסטים המספרים על המסע והמבחנים שנפרתרי עברה, במסגרתם נולדה מחדש והופיעה באופק במזרח כגלגל השמש, חיה לנצח בניצחונה על עולם החושך. הסרקופג ומספר פריטים מהקבר מוצגים במוזיאון המצרי בטורינו. מספר פריטים מהקבר, כולל חלק מצמיד זהב, צלמיות וחלק מעגיל מוצגים במוזיאון לאמנות יפה בבוסטון, חלק מהפריטים מוצגים גם במוזיאון המצרי בקהיר.
הערות שוליים

1 2  תרגום חופשי מאנגלית
↑  הלוח והכתובת באנגלית
| --- | --- |
בקרת זהויות :  NLI: 987007457969605171  GND: 118588451  LCCN: n86057565  NKC: ola2008474814  VIAF: 8864043   WorldCat (עם VIAF): 8864043 
מכתבה של נפרתרי למלכה החיתית פודוהפה, על גבי לוח חרס בכתב יתדות
הסרקופג של נפרתרי, אוסף המוזיאון המצרי בטורינו, בתצוגה מתחלפת במוזיאון הארמיטאז'
סוסומו טונגאווה

| --- | --- |

צילום בשנותיו הראשונות ב-MIT
 לידה:  6 בספטמבר 1939 (בן 85) נגויה, יפן 
 ענף מדעי:  ביולוגיה מולקולרית, אימונולוגיה, מדעי המוח
 מקום מגורים:  ארצות הברית
 מקום לימודים:  אוניברסיטת קיוטו  Hibiya High School  אוניברסיטת קליפורניה בסן דייגו 
 מנחה לדוקטורט:  רנטו דלבקו 
 מוסדות:  המכון הטכנולוגי של מסצ'וסטס  מכון בזל לאימונולגיה  מכון סאלק לביולוגיה  RIKEN 
 פרסים והוקרה:  פרס נובל לפיזיולוגיה או לרפואה  פרסים נוספים
 תרומות עיקריות
 הבנת המנגנון הגנטי שמוביל ליצירת מגוון הנוגדנים.
 
זהו שם יפני; שם המשפחה הוא .
סוסומו טונגאווה (ביפנית: 利根川 進; נולד ב־6 בספטמבר 1939 בנגויה) הוא ביוכימאי ואימונולוג יפני, זוכה פרס נובל לפיזיולוגיה או לרפואה לשנת 1987 על גילוי המנגנון הגנטי שמוביל למגוון הנוגדנים. אף שזכה בפרס נובל על עבודתו בתחום האימונולוגיה, טונגאווה הוא ביולוג מולקולרי בהכשרתו. כמו כן, בהמשך חייו חקר את הבסיס המולקולרי והתאי ליצירת זיכרון. הוא ייסד את המכון לחקר הלמידה והזיכרון ב מכון הטכנולוגי של מסצ'וסטס בבוסטון. טונגאווה נבחר לחבר חוץ של האקדמיה הלאומית למדעים של ארצות הברית.